  Майя Бывальцева 24-тӥ куартолэзьысен Ижкарын теплоходъёслэн ветлон радлыксы воштӥське, ивортэ «ИжГЭТ» предприятилэн пресс-службаез. М-221 теплоходын тупатъян ужъёс йылпумъясько, со калыкез нуллыны потоз. Ижкарысь Воложкае но берен вить рейсъёс луозы: Ижкарысь потон дыр — 9.00, 11:00, 14.00, 16.00, 18:00; Воложкаысь потон дыр — 10.00, 12:00, 15.00, 17.00, 19:00. Калык тросгес луиз ке, рейсъёс но йылозы. Теплоходэн ветлон дунъёс туэ уз воштӥське. Быдэс дун тырисьёслы 100 манет усёз, кинлэн вань капчиятонъёсыз — 50 манет. Тодэ вайытом, 12-тӥ инвожое теплоходэз уйин но лэзьыны чакланъёс вань. Озьы Карлэн нуналэзлы сӥзем салютэз тыметысен учкыны луоз. Тегъёс: Ужбергатон Мерлык Ижкар ИжГЭТ Транспорт теплоходъёс  